"El Palito" - PDVSA öljynjalostamo, Venezuela
**Energia Venezuelassa** käsittelee energiantuotantoa ja energiankulutusta Venezuelassa.

IEA:n mukaan Venezuela oli vuonna 2008 maailman 9. suurin öljyntuottajamaa (137 Mt 3,5 % maailman tuotannosta) ja 10. suurin kivihiilen viejä (6 Mt). Venezuelan jalostettujen öljytuotteiden vienti vuonna 2007 oli 29 Mt (4. sija) ja kaikkien öljytuotteiden vienti 106 Mt (6. sija). Venezuelassa sijaitsee suuret öljyhiekka-esiintymät. 

Venezuelassa tuotettiin 2,6 % maailman vesivoimasta (83 TWh) vuonna 2007. Vesivoima vastasi 72 % sähkönkulutuksesta. Vuosina 2009-2010 Venezuela kärsi sähkökatkoksista harvinaisen kuivan vuoden jälkeen ja sähkön jakelua jouduttiin rajoittamaan. 

Hugo Chavezin hallitys pyrki lisäämään vaihtoehtoisella tavalla tuotetun sähkön tuotantoa lisäämällä mm. yli 1000 aurinkopaneelia ympäri maata. Projektin alkuvaiheessa aurinkopanelit tuottavat energiaa maaseudun vedenpuhdistamoille. Lisäksi Chavezin hallitus linjasi tavoitteekseen tuottaa 10 % Venezuelan energiasta tuulivoiman avulla vuoteen 2025 mennessä.

Energiankulutus
---------------

Venezuelassa kulutetaan 85 829 BTU:ta henkeä kohti (2019). Luku on maailmassa 44. suurin.

Polttoaineiden jakelussa on ollut ongelmia etenkin valtion pohjoisosassa. Siellä on syntynyt yrityksiä, jotka tuottavat pieniä sähkökäyttöisiä ajoneuvoja, osassa mukana myös aurinkopaneelit.

Energianlähteet
---------------

Vuonna 2020 Venezuelassa tuotettiin 319 000 terajoulen edestä öljyä, 470 000 TJ maakaasua ja 225 000 TJ vesivoimaa. Öljyn ja maakaasun tuotanto vähenivät rajusti 2010-luvun kuluessa.

Tuotantolukujen pienenemisestä huolimatta öljy on valtiontalouden kulmakivi.

PDVSA (Petróleos de Venezuela) on valtion öljy-yhtiö.

Caruachissa on vuonna 2006 valmistunut suuri vesivoimala. Se tuottaa 12 000 GWh vuodessa.

Historiaa
---------

| Energiantuotanto |
| --- |
|  |  | Sähkön |  | Energian | Energian |
|  | Väestö | kulutus | CO2 | tuotanto | vienti |
|  | (milj.) | (TWh) | Mt | Mtoe | Mtoe |
| 2004 | 26,1 | 72 | 128 | 196 | 140 |
| 2007 | 27,5 | 85 | 144 | 184 | 119 |
|

Lähteet
-------

1. 1 2  Key world energy statistics 2009 (Arkistoitu – Internet Archive) IEA
2. ↑  Venezuelanalysis - Venezuela Bringing Solar Energy to the Andes Viitattu 18.4.2010
3. ↑  Venezuelanalysis - Wind Generation to Represent 10% of Electricity Production in Venezuela by 2025 Viitattu 14.4.2010
4. 1 2  Venezuela: Energy. Economy *CIA World Factbook*. Viitattu 18.1.2023.
5. ↑  Luke Taylor: Venezuelans create affordable electric vehicles as necessity drives ingenuity *The Guardian*.  2022. Viitattu 18.1.2023.
6. ↑  Venezuela *IEA*. Viitattu 18.1.2023.
7. ↑  Venezuela ja Vietnam ryhtyvät öljy-yhteistyöhön *Yle*.  2009. Viitattu 18.1.2023.
8. ↑  Caruachi Hydroelectric Power Plant *Renewable Technology*. Viitattu 18.1.2023.
9. ↑  Key world energy statistics 2006 (Arkistoitu – Internet Archive) IEA

Aiheesta muualla
----------------

* Kuvia tai muita tiedostoja aiheesta **Venezuelan öljynjalostamo PDVSA** Wikimedia Commonsissa

|  |  |  |  |  |
| --- | --- | --- | --- | --- |
| 

| * n
* k
* m
OPEC |
| --- |
|  |
| Jäsenvaltiot | 
* Algeria
* Angola
* Gabon
* Irak
* Iran
* Kongon tasavalta
* Kuwait
* Libya
* Nigeria
* Päiväntasaajan Guinea
* Saudi-Arabia
* Venezuela
* Yhdistyneet arabiemiirikunnat

 |

 |